David Luiz

David Luiz Moreira Marinho (lindur më 22 Prill 1987) është një futbollist profesionist brazilian i cili luan si mbrojtës me klubin brazilian Fortaleza. Pozicioni i tij natyral është qëndër-mbrojtes, por ai mund të luaj edhe si mbrojtës krahu ose mesfushor mbrojtës.

Pasi filloi karrerën futbollistike te Vitória, Luiz u transferua te Benfica që në moshën 19 vjeçare. Atje ai luajti pesë sezone (tre të plotë). Ai u transferua në Janar 2011 te Çelsi, ku që sezonin e parë fitoi Ligën e Kampioneve dhe FA Cup. Në qershor 2014, Luiz u transferua te klubi francez Paris Saint-Germain për një shumë 50 milion £, një shumë rekord për një mbrojtës.

David Luiz bëri debutimin e tij ndërkombëtar në vitin 2010 dhe që nga ajo kohë ka luajtur 56 ndeshje. Ai ishte pjesë e skuadrave braziliane që fituan Kupën e Konfederatave 2013 dhe që arritën në gjysmë-finalen e Kupës së Botës 2014.

Karriera me klube
Vitória
Lindur në Diadema, São Paulo nga prindërit Ladislao dhe Regina Marinho, David Luiz arriti te Esporte Clube Vitória që në moshën 14 vjeçare pasi u la i lirë nga São Paulo FC, dhe filloi duke luajtur si mesfushor mbrojtës, por për pak sa nuk u largua nga klubi për shkak të performancave të dobta në atë pozicion. Megjithatë, ai më vonë u përdor si qëndër mbrojtës duke u ambjentuar mirë.

David Luiz bëri debutimin e tij me skuadrën në vitin 2006, duke shkëlqyer në barazimin 2–2 kundër Santa Cruz Futebol Clube për ndeshjen e vlefshme për Kupën Braziliane të atij sezoni. Në situatën më të keqe të historisë së klubit, në divizionin e tretë, klubi arriti të ngjitej në nivelin e dytë pasi e mbylli ligën në vendin e dytë, me lojtarin që luajti në tetë nga nëntë ndeshjet e fundit vendimtare të klubit, duke shënuar golin e vetëm të tij më 3 shtator 2006 në fitoren 2–0 në shtëpi kundër Clube Atlético do Porto.

Benfica
Më 30 Janar 2007, Luiz firmosi me klubin portugez Benfica për të zëvëndësuar veteranin Ricardo Rocha që u transferua te Tottenham Hotspur në formën e huazimit. Ai bëri një debutim jo të mirë në Kupën UEFA kundër Paris Saint-Germain në Parc des Princes; ai e nisi ndeshjen si titullar në qëndër të mbrojtjes sëbashku me brazilian tjetër Anderson, duke zëvëndësuar Luisãon e dëmtuar. Benfica humbi ndeshjen me rezultatin 2–1, por arriti të kualifikohej në raundin tjetër me rezultatin e përgjithshëm 4–3.

Me 12 mars 2007, ai luajti ndeshjen e tij të parë në ligë kundër União de Leiria. Në fund të sezonit, Luiz firmosi një kontratë pesë-vjeçare me klubin,David Luiz banking on Benfica; UEFA, 30 maj 2007 dhe në fund të sezonit, pas dhjetë paraqitje në ligë, ai u ble përfundimisht nga klubi për 1.5 milion €. Para fillimit të sezonit të ri, ai shënoi golin e parë me klubin në turnamentin miqësor Torneio do Guadiana kundër Sporting Clube de Portugal. Për shkak të një dëmtimi, David Luiz arriti të zhvillonte vetëm tetë paraqitje në ligë, megjithatë, Benfica përfundoi e katërta.

Më 11 janar 2009, David Luiz shënoi golin e tij të parë zyrtar me klubin, duke shënuar golin e vetëm në suksesin kundër rivalëve të Sporting de Braga. Ai gjate shumicës së sezonit luajti si mbrojtës i majtë, në vend të lojtarit të kombëtares portugeze Jorge Ribeiro.

Ndërkohë, gjatë sezonit 2009–10, kur trajneri i ri i Jorge Jesus mbërriti në klub, Luiz u bë zëvëndës-kapiten dhe simboli i skuadrës. Ai ishte i pranishëm në çdo ndeshje të sezonit, duke luajtur 49 ndeshje zyrtare (tre gola në 4,206 minuta) në atë sezon, me Benficën fitoi titullin e parë të ligës pas pesë vitesh. Në gjysmë-finalen e parë të Taça da Liga, në një fitore 4–1 jashtë fushe kundër Sporting Clube de Portugal, David Luiz shënoi golin e parë në minutën e tetë, në fund, Benfica u shpall fituese e kupës duke mundur Porton në finale me rezultatin 3–0. David Luiz u shpall "Lojtari i Vitit i Ligës Portugeze" në atë sezon, duke marrë 38% të votave, kurse ndjekësi ishte shoku i tij i skuadrës Ángel Di María, i cili mori vetëm 8%.

Më 30 shtator 2009, Benfica shiti 25% të të drejtave ekonomike të lojtarit te pala e tretë Benfica Stars Fund, si një përgatitje për një transferim të mundshëm të lojtarit në ardhmen. Ai u vlerësua 18 milion €; kontrata e tij gjithashtu u rinovua në Tetor, me një klauzolë lirimi 50 milion €.

Chelsea
parapamje|majtas|150px|Luiz duke luajtur për Çelsin në vitin 2011.
Më 31 janar 2011, David Luiz kompletoi lëvizjen te gjigandi anglez Çelsi për shifrën 25 milion €, duke firmosur një kontratë pesë-vjeçare e gjysëm; si pjesë e marrëveshjes, mesfushoriNemanja Matić kaloi te Benfica në formë huazimi deri në fund të sezonit pas përfundimit të huazimit të tij te Vitesse në Hollandë. Ai bëri debutimin e tij zyrtar në Premier Ligë më 6 shkurt, duke zëvëndësuar portugezin José Bosingwa në humbjen 1–0 në shtëpi kundër Liverpoolit. Tetë ditë më vonë, ai luajti ndeshjen e parë si titullar me Çelsin në barazimin pa gola kundër Fulhamit në Craven Cottage. Ai u bë menjëherë i pëlqyeri i tifozëve të klubit, duke u nderuar me çmimin Barclays Lojtari i Ndeshjes për performancën e tij, pavarësisht se shkaktoi një penallti në minutën e 93të, që u prit nga Petr Čech.

Më 1 mars 2011, David Luiz shënoi golin e tij të parë me Çelsin kundër Manchester United në Stamfort Bridge, duke ndihmuar "Blutë" të kthenin rezultatin dhe të fitonin 2–1. Më 20 mars, ai shënoi me kokë golin e dytë me Blutë duke kontribuar në fitoren 2–0 kundër Manchester City, duke u nderuar sërisht me çmimin e lojtarit të ndeshjes, dhe me çmimin e Lojtarit të Muajit për muajin mars.

David Luiz humbi tre ndeshjet e para të sezonit 2011–12 për shkak të një dëmtimi në gju. Ai u rikthye në ekip më 13 shtator 2011 në ndeshjen e fazës së grupeve të Ligës së Kampioneve kundër Bayer Leverkusen, duke shënuar gol me një gjuajtje nga 15 metra për të prishur ekujlibrat në fitoren 2–0 në Stamfort Bridge. Në ndeshjen e tij të dytë, ai shënoi me penallti në fitoren 4–3 nga gjuajtjet e penalltive kundër Fulham në raundin e tretë të Kupës së Ligës; koha e rregullt dhe shtesa përfunduan në barazim pa gola.

Më 5 shkurt 2012, në një ndeshje kundër Manchester United, David Luiz shënoi golin e tretë të ekipit të tij në një barazim 3–3, edhe pse "Blutë" ishin në avantazh të trefishtë; gjuajtja e tij me kokë në momentin e golit erdhi falë një krosimi nga Juan Mata u devijua nga Rio Ferdinand, duke përfunduar në rrjetë. Po në atë muaj, ai shënoi një gol spektakolar me një gjuajtje që u ndal në trekëndësh në fitoren 3–0 në shtëpi ndaj Bolton Wanderers.

Me 14 mars 2012, Çelsi u përball kundër Napolit në raundin e 16-tave të Ligës së Kampioneve; pas humbjes 1–3 në Stadio San Paolo në ndeshjen e parë, Luiz bëri një paraqitje mbreslënëse në ndeshjen e kthimit, ku Çelsi fitoi me rezultatin 4–1 pas kohës shtesë. Ai u zgjodh nga UEFA si lojtari i Ndeshjes; Luiz u zgjodh lojtari i ndeshjes edhe në çerek-finalen e parë kundër ish skuadrës së tij Benfica (fitore 1–0 jashtë fushe). Megjithatë, pasi la fushën në gjysëm-finalen e Kupës FA kundër Tottenham Hotspur për shkak të një dëmtimi muskular, klubi njoftoi se mbrojtësi do të humbiste dy ndeshjet gjysëm-finale të Ligës së Kampioneve kundër Barcelonës dhe finalen e Kupës FA. Pavarësisht se mungoi në këto ndeshje të rëndësishme, Luiz u rikthye në kohë për finalen e Ligës së Kampioneve; për shkak të pezullimit të kapitenit John Terry, ai luajti si titullar për 120 minuta. Çelsi fitoi trofeun për herë të parë pasi mposhti Bayern Munich nga gjuajtjet e penalltive.

parapamje|djathtas|150px|David Luiz përpara një ndeshje miqësore kundër Romës në gusht 2013.
Më 22 shtator 2012, Luiz firmosi një kontratë të re pesë-vjeçare me Çelsin. Ai e filloi sezoni e ri si një titullar në qëndër të mbrojtjes, ku partner kishte Gary Cahill ose Terry; ai shënoi golin e parë të sezonit me goditje dënimi në fitoren 4–0 jashtë fushe kundër Nordsjælland e vlefshme për ndeshjen e fazës së grupeve të Ligës së Kampioneve 2012–13. Në edicionin e atij viti të FIFA Kupës së Botës për Klube, Çelsi humbi në finale kundër brazilianve të Corinthians; Luiz u zgjodh lojtari i dytë më i mirë i turnamentit, duke marrë Topin e Argjendë për performancat e tij, ku një ndeshje e luajti si mesfushor mbrojtës. Ai luajti sërisht në atë pozicion në fitoren rekord 8–0 kundër Aston Villës në javën e ardhshme, duke shënuar një nga golat me goditje dënimi dhe në fund u zgjodh lojtari i ndeshjes.

Drejtë përfundimit të sezonit, Luiz hyri në një formë golashënuesi, fillimisht duke shënuar më 17 prill në fitoren 3–0 kundër rivalëve londinez Fulham, dhe më pas në të dyja ndeshjet gjysëm-finale të Ligës së Evropës kundër zviceranëve të Basel; i pari erdhi në minutën e fundit me një goditje dënimi e cila kaloi murin mbrojtës dhe përfundoi në rrjetë nga krahu i portierit për të siguruar një fitore dramatike 2–1 jashtë fushe, duke i dhënë Çelsit një avantazh komod për ndeshjen e kthimit në Stamford Bridge.

Luiz u kritikua gjerësisht për një incident të diskutueshëm në fitoren e Çelsit 1–0 kundër Manchester United në Old Trafford më 5 maj. Pas një dueli me mbrojtësin kundërshtar Refael, Luiz mori një të shtyrë dhe përfundoi jashtë vizave të fushës. Megjithatë, ai u pa nga tifozët duke qeshur gjatë kohës që ishte i shtrirë në tokë. Luiz e mbrojti veten e tij, duke thënë se ai qeshi me tifozët e Manchester United të cilët e kishin ofenduar atë.

Paris Saint-Germain
Më 13 qershor 2014, Luiz u transferua te klubi francez Paris Saint-Germain për shumën 50 milion £, duke u bërë mbrojtësi më i shtrenjtë në historinë e futbollit.

Më 11 mars 2015, ai shënoi në rikthimin e tij në Stamford Bridge për ndeshjen e kthimit të raundit të 16-tave të Ligës së Kampioneve me PSG-në që barazoi 2–2 kundër ish klubit të tij Çelsi për t'a eleminuar klubin anglez me rregullin golit jashtë fushe. Ai kërkoi falje për festimin e golit, duke thënë se nuk i përmbajti dot emocionet e momententit.

Arsenal
Më 8 gusht 2019, Luiz u transferua te Arsenali për 8 milion £, duke marrë fanellën me numrin 23 para nisjes së sezonit 2019–20. Ai shënoi golin e parë me klubin më 6 tetor në fitoren 1–0 kundër Bournemouthit në Premier Ligë. Ai gjithashtu shënoi edhe në barazimin 2–2 kundër Crystal Palace më 27 tetor.

Më 21 janar 2020, Luiz shkaktoi një penallti në minutat e fundit të ndeshjes kundër ish ekipit të tij Çelsi, duke u përjashtuar me karton të kuq. Arsenali arriti të merrte një barazim, kurse Luiz u pezullua me tre ndeshje. Ai u rikthye për ndeshjen kundër Evertonit, gjatë së cilës regjistroi asistin e parë si lojtar i Arsenalit.

Më 17 qershor 2020, Luiz u aktivizua si zëvëndësues në minutën e 24të të ndeshjes kundër Manchester Cityt. pas kësaj, ai bëri një gabim që solli golin e kundërshtarit, shkaktoi një penallti si dhe u ndëshkua me karton të kuq para mbarimit të pjesës së parë, duke u bërë lojtari i parë që e arrin këtë në pesë vite. Ai gjithashtu shkaktoi një penallti në ndeshjen e fundit të sezonit kundër Watfordit, duke u bërë lojtari me më shumë penallti të shkaktuara në një sezon të Premier Ligës (5).

Më 1 gusht 2020, Luiz fitoi FA Cup duke luajtur si titullar në suksesin ndaj Çelsit. Nëntëmbëdhjetë ditë më pas, ai fitoi FA Community Shield kundër Liverpoolit, duke shënuar penalltinë e katërt në gjuajtjet e penalltive pasi koha e rregullt dhe shtesa u mbyllën në barazim 1–1.

Flamengo
Më 11 shtator 2021, Luiz firmosi një kontratë për 15 muaj me Flamengon, duke u rikthyer në Brazil pas 15 vitesh në Evropë. Ai ishte pjesë e ekipit në finalen e Kupës Libertadores kundër Palmeiras më 27 nëntor, duke luajtur 120 minuta të plota pa mundur të shmangte humbjen me rezultatin 2–1. Një vit më vonë, Luiz luajti sërisht në finale ku Flamengo fitoi me rezultatin minimal 1–0 kundër Athletico Paranaense; me këtë sukses, ai u bë lojtari i 12të që fiton Ligën e Kampionëve dhe Kupën Libertadores.

Fortaleza
Më 20 janar 2025, Fortaleza njoftoi transferimin e Luiz si lojtar i lirë në një marrëveshje deri më 31 dhjetor 2026 me mundësi rinovimi për një vit. Debutimi i tij me ekipin erdhi më 11 shkurt në humbjen 2–1 kundër Altos në Copa do Nordestão.

Karriera ndërkombëtare
parapamje|majtas|150px|David Luiz duke luajtur në një ndeshje miqësore kundër Austrisë në vitin 2014.
Luiz ishte pjesë e Brazilit U20 në Kupën e Botës nën-20 në vitin 2007. Paraqitjet e tij të mira me Benficen tërhoqën vëmëndjen e trajnerit Mano Menezes, i cili e thirri dhe bëri që ai të debutonte kundër Shba-së më 10 gusht 2010. Brazili fitoi me rezultatin 2-0 me gola të Neymar dhe Alexandre Pato. Kjo ishte ndeshja e parë e Menezes i cili kishte zëvëndësuar të shkarkuarin Dunga.

David Luiz ishte prezent në çdo skuadër gjatë drejtimit të Menezes dhe u thirr për Copa Américan e vitit 2011, por nuk bëri asnjë paraqitje në turnament për shkak të një dëmtimi. Në një ndeshje miqesore kundër Meksikës në tetor të atij viti, David Luiz shënoi një autogol por Seleção fitoi në fund me rezultatin 2–1.

Më 7 shtator 2012, David Luiz u bë kapiten i Brazilit për herë të parë në ndeshjen kundër Afrikës së Jugut në São Paulo.

Luiz u thirr nga trajneri Luiz Filipe Scolari për të luajtur me Brazilin në Kupën e Konfederatave 2013 që u zhvillua në vendlindjen e tij. Sëbashku në formacion me Thiago Silvën, ai luajti si titullar në të gjitha ndeshjet e kombëtares. Në finale, ku Brazili fitoi me rezultatin 3–0 kundër Spanjës, David Luiz u bë hero duke evituar një gol në vijën fatale pas një goditje nga Pedro.

Më 2 qershor 2014, David Luiz ishte në listën e lojtarëve që u thirrën për të luajtur në Kupën e Botës 2014. Ai shënoi golin e parë me kombëtaren në barazimin 1–1 kundër Kilit në ndeshjen e raundit të 16-tave. Ai gjithashtu shënoi edhe penalltinë e tij në gjuajtjet e penalltive duke ndihmuar Brazilin të shkojë në çerek-finale,, ku shënoi golin e fitores në suksesin 2–1 kundër Kolumbisë. Për shkak të mungesës së Thiago Silvës për shkak pezullimi, Luiz ishte kapiten i skuadrës në humbjen poshtëruese 7–1 kundër Gjermanisë në gjysëm-finale.

Profili i lojtarit
Luiz luan kryesisht si qëndër-mbrojtës, por mund të mbulojë edhe krahët e mbrojtjes si dhe në të kaluarën ka luajtur si mesfushor-mbrojtës. Gjatë karrierës së tij, Luiz është lavdëruar për nivelin e punës në fushë, forcën fizike, teknikën, pasimet dhe krosimet e sakta, personalitetin dhe zotërimin e topit. Këto dhunti e bëjnë atë të kontribojë në ndërtimin e lojës falë krosimeve të tij.

Në fazën sulmuese, Luiz dallohet për gjuajtjet e tij nga distanca dhe inkursionet përpara, duke fituar krahasime me Lúcion, një ish mbrojtës brazilian. Ai gjithashtu ka qënë i saktë nga goditjet e lira, duke shënuar disa gola në karrierë.

Gjatë karrierës së tij, Luiz është kritikuar për mungesën e vazhdimësisë, performancat nën nivel në ndeshjet e mëdha, ndërhyrjet e gabuara që në disa raste kanë sjellur edhe dëmtime për lojtarët kundërshtar, dëmtimet e shumta si dhe mungesën e përqëndrimit. Megjithatë, ai shkëlqeu pas rikthimit te Çelsi nën drejtimin e trajnerit Antonio Conte, i cili e vendosi brazilianin në qëndër të mbrojtjes me tre në formacionin 3–4–3. Luiz u dallua në këtë rol, duke fituar edhe lëvdadat e Contes, i cili vuri në dukje përmirësimin e lojtarit, duke e konsideruar "të çmuar" për suksesin e ekipit dhe një nga mbrojtësit më të mirë në botë.

Jeta personale
David Luiz ka thënë se ai është një i Krishter i devotshëm dhe se shëmbull i tij është Kaká. Ai thotë: "Besimi im më jep besimin se unë mund të shkoj jashtë dhe të përmirësohem si lojtar. Ajo më jep forcë dhe frymëzim". Ai më pas shtoi: "Çdo gjë në jete i takon Perëndinë Qëllimi ynë ka qenë tashmë plotësisht jashtë."

Statistikat e karrierës
Klube

SkuadraSezoniLigaKupaKupa e LigësKontinenti1TjetërTurnamente2GjithsejNdshGolaNdshGolaNdshGolaNdshGolaNdshGolaNdshGolaVitória200626120——25153220070000——2020Gjithsej26120——271552Benfica2006–0710000—40—1402007–0880200040—1402008–09192204021—2732009–102922051130—4932010–1116030206010280Gjithsej82490111291101326Chelsea2010–11122000000001222011–122026030111004032012–133026041144305772013–1419030309000340Gjithsej8161501013453014312Paris Saint-Germain2014–1514120106100232Gjithsej14120106100232Gjithsej karriera2041228022269731135322
1Përfshirë kompedicione kontinentale si UEFA Liga e Kampioneve, Kupa UEFA / Liga e Europës dhe UEFA Super Kupa.
2Përfshirë turnamente të tjera si FA Community Shield, FIFA Kupa e Botës për Klube, Supertaça Cândido de Oliveira dhe Campeonato Baiano.

Kombetarja
Redaktuar më 23 tetor 2014 
 Kombëtarja brazilianeVitiNdshGola20104020116020127020131602014143Gjithsej473

Golat me kombëtaren
Lista e golave dhe rezultateve me kombëtaren braziliane:

 Nr.  Data  Vendi  Kundërshtari  Goli  Rezultati  Kompedicioni 1.  28 qershor 2014  Estádio Mineirão, Belo Horizonte, Brazil   Kili  1–0  1–1  2014 FIFA Kupa e Botës 2.  4 korrik 2014  Estádio Castelão, Fortaleza, Brazil   Kolumbia  2–0  2–1  2014 FIFA Kupa e Botës 3.  18 nëntor 2014  Ernst-Happel-Stadion, Vjenë, Austri   Austria  1–0  2–1  Ndeshje Miqësore

 Trofe 
Klube
 Vitória
Campeonato Baiano (1): 2005

 Benfica
Primeira Liga (1): 2009–10
Taça da Liga (3): 2008–09, 2009–10, 2010–11

 Chelsea
FA Cup (1): 2011–12
UEFA Liga e Kampioneve (1): 2011–12
UEFA Liga e Evropës (1): 2012–13

Kombëtarja
 Brazil
FIFA Kupa e Konfederatave (1): 2013

Personale

Primeira Liga Player of the Year: 2009–10
Premier League Player of the Month: Mars 2011
PFA Lojtari i muajit nga fansat: Mars 2011
FIFA Kupa Botërore e Klubeve: Topi i Argjendë 2012

 Referime 

 Lidhje të jashtme 

Chelsea official profile
Stats and profile at Zerozero
Stats at ForaDeJogo 
PortuGOAL profile 
Transfermarkt profile

Kategoria:Lindje 1987
Kategoria:Njerëz që jetojnë
Kategoria:Futbollistë brazilianë
Kategoria:Futbollistë në kombëtaren braziliane
Kategoria:Futbollistë në Vitória
Kategoria:Futbollistë në S.L. Benfica
Kategoria:Futbollistë në Chelsea F.C.
Kategoria:Futbollistë në Paris Saint-Germain F.C.
Kategoria:Futbollistë në Arsenal F.C.
Kategoria:Futbollistë në Campeonato Brasileiro Série A
Kategoria:Futbollistë në Primeira Liga
Kategoria:Futbollistë në Premier League
Kategoria:Futbollistë në Ligue 1
Kategoria:Futbollistë në 2014 FIFA Kupën e Botës
Kategoria:Lojtarë fitues të UEFA Ligës së Kampioneve
Kategoria:Lojtarë fitues të UEFA Ligës së Evropës
Kategoria:Lojtarë fitues të FIFA Kupës së Konfederatave